બ્રિસબેન : મહિલા ડબલ્સમાં દુનિયાની નંબર વન જોડી સાનિયા મિરઝા અને માર્ટિના હિંગીસે 2016ના વર્ષની શાનદાર શરૂઆત કરી છે. આ જોડીએ બ્રિસબેન ઇન્ટરનેશનલ ખિતાબ પોતાના નામે કરી લીધો છે. અહીં રમાયેલ ફાઇનલમાં સાનિયા અને હિંગીસની જોડીએ જર્મન જોડીને 7-5, 6-1થી પરાજય આપી 2016ના વર્ષનું પ્રથમ ટાઇટલ જીતી લીધું છે. આ જીત સાથે વિશ્વની નંબર વન જોડીએ આ મહીને રમાનાર 2016ના પ્રથમ ગ્રાન્ડ સ્લેમ ખિતાબ ઓસ્ટ્રેલિયા ઓપનમાં પોતાની દાવેદારી નોંધાવી દીધી છે. આ જોડીની આ સતત 26મી જીત છે.